thumb|right|250px|ஒரு தமிழர் திருமணத்தில் தாலி கட்டப்படுகிறது thumb|right|250px|ஒரு திருமணத்தில் தாலி கட்டப்படுகிறது திருமணம் ஒரு சமூக, சட்ட, உறவுமுறை அமைப்பு ஆகும்.  குடும்பம், பாலுறவு, இனப்பெருக்கம், பொருளாதாரம் போன்ற பல காரணங்களுக்காக திருமணம் செய்யப்படுகிறது.  இரு அல்லது இரண்டுக்கு மேற்பட்ட மனிதர்களுக்கு இடையே திருமணம் நடைபெறுகிறது.  மணம் என்பது ஓர் ஆணும், ஒரு பெண்ணும் இணைந்து இல்லறம் மேற்கொள்ள  நடத்தபெறும் ஒரு வாழ்க்கை ஒப்பந்தம். மனிதனால் மனித சமுதாயத்தின் நலன் கருதிப் படைத்துக் கொள்ளப்பட்டதோர் ஒழுக்க முறை.  திருமணம் என்பது மனித இனத்தைப் பொறுத்தவரை ஒரு உலகளாவிய பொதுமையாக இருந்த போதிலும், வெவ்வேறு பண்பாட்டுக் குழுக்களிடையே திருமணம் தொடர்பில் வெவ்வேறு விதமான விதிகளும், நெறிமுறைகளும் காணப்படுகின்றன.திருமணம் சமூகத்தால் ஏற்றுக் கொள்ளப்பட்ட ஆண், பெண் உறவு நிலையைக் குறிக்கிறது. அதோடு திருமணம் என்பது ஒரு புதிய சந்ததி தோன்றுவதற்குரிய ஒருவிதப் பிணைப்பு ஆகும். ஓர் ஆணும் பெண்ணும் சேர்ந்து ஒருவருக்கொருவர் கட்டுப்பட்டு, அவர்களது வாழ்க்கையைக் கூட்டுப்பொறுப்பில் நடத்துவதற்குப் பலர் அறியச் செய்துகொள்ளும் செயலே மணம் எனப்படும். திருமணத்திற்கு மகத்துவம் மாங்கல்யம். மாங்கல்யத்தை பாதுகாக்க வேண்டியது அவசியமாக உள்ளது. மாங்கல்யதை அக்னியில் இடுவது வம்சத்தை அழிக்கும், இல்லம் அமைதியற்ற நிலை உண்டாகும். மணவாழ்வின் மாட்சி உணர்த்தும் பொன்மொழிகள்   சமூகத்தின் முதல் உறவு - இணைப்பு, திருமணம் - சிசரோ  உலகியல் வாழ்வில் கல்வி (அறிவு) புகட்டும் அமைப்புகளில் தலையானது இல்லறம் - சேனிங் போல்லாக்  திருமணவாழ்வில் ஈடுபடும்வரை, ஒருவரின் குணநலன் பக்குவமாகி நிறைவுபெறுவதில்லை - சார்லஸ் சிம்மன்ஸ்  இருமனங்களின் இணைப்பாகும் திருமணம், ஈருடலின் சேர்க்கையைவிட சிறப்பானது.- டெசிடேரியல் ஏராஸ்மாஸ்